* Делегација посланика Парламента Азербејџана која је боравила у посматрачкој мисији избора у Републици Србији водила је разговор у Народној скупштини са члановима Посланичке групе пријатељства са Азербејџаном, 17. марта 2014. године.
* Делегација Савезне Републике Немачке, коју је предводила посланица немачког Бундестага Мариа Флахсбарт, посетила је Народну скупштину и водила разговор са члановима Посланичке групе пријатељства са Немачком, 21. новембра 2013. године.
* Баронеса Дсоуза, председница Горњег дома британског Парламента, посетила је Народну скупштину и водила разговор са Посланичком групом пријатељства са Великом Британијом, 24. септембра 2013. године.
* Делегација Групе пријатељства са земљама Западног Балкана француског Сената коју је предводио Жан Пјер Мишел, члан Групе који прати сарадњу са Србијом, посетила је Србију 16. и 17. септембра и том приликом водила одвојене разговоре у Народној скупштини са члановима Одбора за Косово и Метохију, као и са Бориславом Стефановићем, председником Посланичке групе Демократске странке, 17. септембра 2013. године.
* Делегација Посланичке групе пријатељства са Мађарском у саставу проф. др Снежана Богосављевић Бошковић, председник и чланови, Константин Арсеновић, Арпад Фремонд и Ото Кишмартон, посетила је Парламент Мађарске, у Будимпешти, од 5. до 7. јуна 2013. године.
* Делегација Парламента Индонезије, коју је предводио председник Представничког дома Х. Марзуки Али, посетила је Србију од 4. до 8. јуна и том приликом водила разговор са члановима Посланичке групе пријатељства са Индонезијом, 4. јуна 2013. године.
* Делегација Одбора за имунитете, сукоб интереса, санкције и разматрање мандата Парламента Мађарске коју је предводио Ђерђ Рубовски, шеф делегације, водила је разговор у Народној скупштини са проф. др Снежаном Богосављевић Бошковић, председницом и члановима Посланичке групе пријатељства са Мађарском, 9. маја 2013. године.
* Делегација Бундестага коју је предводио Андреас Шокенхоф, заменик председавајућег Посланичке групе ЦДУ/ЦСУ, водила је разговор у резиденцији Амбасаде Немачке у Београду са Весном Марковић, председницом Посланичке групе пријатељства са Немачком, заједно са другим народним посланицима, 9. априла 2013. године.
* Делегација Групе пријатељства са Србијом Парламента Велике Британије, посетила је Народну скупштину и том приликом водила одвојене разговоре са Дијаном Вукомановић, председницом и члановима Групе пријатељства са Великом Британијом, као и са Милошем Алигрудићем, председником и члановима Одбора за спољне послове, 14. марта 2013. године.
* Драгомир Карић, председник Посланичке групе пријатељства са Републиком Белорусијом у оквиру државне делегације Републике Србије, посетио је Републику Белорусију, Минск, од 11. до 13. марта 2013. године.
* Стефан Занков, председник Посланичке групе пријатељства са Бугарском, учествовао је на свечаностима поводом 135. годишњице ослобођења Републике Бугарске, у Софији, 2. и 3. марта 2013. године.
* Ефтимиос Карансиос, председник Посланичке групе пријатељства са Србијом у Парламенту Грчке, водио је разговор у Народној скупштини са Мирољубом Стојчићем, председником и члановима Посланичке групе пријатељства са Грчком, 13. фебруара 2013. године.
* Делегација Великог одбора за европске послове Парламента Финске коју је предводила Миапетра Кумпула Натри, председавајућа Великог одбора, водила је одвојени разговор у Народној скупштини са Драганом Шормазом, председником Посланичке групе пријатељства са Финском и са члановима Одбора за спољне послове, 1. фебруара 2013. године.